section_heading: Vrste i klasifikacija
paragraph_text: Tupuxuara je pripadnik grupe Azhdarchoidea. Kellner ju je priključio porodici Tapejaridae unutar Azhdarchoidea. Međutim, prema nekim analizama, Tupuxuara je bliža Azhdarchidaeima (grupi u koju spada i divovska vrsta iz Texasa, Quetzalcoatlus) nego rodu Tapejara i njezinim srodnicima. Predloženo je da je Tupuxuara bila ribojed i nastanjivala obale Južne Amerike. Među ostalim hipotezama je i mogućnost prehrane voćem.